продукти и по време на което продуктите остават под митнически контрол.
 ДЯЛ IV
 ВЪЗСТАНОВЯВАНЕ ИЛИ ОСВОБОЖДАВАНЕ
 Член 15
 Забрана за възстановяване на мита или освобождаване от мита
 1. Материалите без произход, използвани при производството на продукти с произход от Съюза или от Украйна, за които е издадено или изготвено доказателство за произход в съответствие с разпоредбите на дял V от настоящия протокол, не подлежат на възстановяване на или освобождаване от мита от какъвто и да е вид в Европейския съюз или в Украйна.
 2. Забраната в параграф 1 се прилага по отношение на всякакви договорености за възстановяване, опрощаване или неплащане, частично или цялостно, на мита или такси с равностоен ефект, прилагани в Европейския съюз или в Украйна за материали, използвани при производството, когато такова възстановяване, опрощаване или неплащане се прилага изрично или на практика, когато продуктите, получени от посочените материали, са изнесени, а не когато остават там за вътрешно потребление.
 3. Износителят на продукти, обхванати от доказателство за произход, трябва да бъде готов да представи по всяко време, при поискване от страна на митническите органи, всички подходящи документи, доказващи, че по отношение на материалите без произход, използвани при производството на въпросните продукти, не е ползвано възстановяване и че всички мита или такси с равностоен ефект, прилагани по отношение на такива материали, са били действително заплатени.
 4. Разпоредбите на параграфи 1—3 от настоящия член се прилагат и по отношение на опаковките по смисъла на член 8, параграф 2 от настоящия протокол, принадлежностите, резервните части и инструментите по смисъла на член 9 и продуктите, които са част от комплект по смисъла на член 10 от настоящия протокол, ако въпросните артикули са без произход.
 5. Разпоредбите на параграфи 1—4 от настоящия член се прилагат единствено по отношение на материали, които са от вида, за който се прилага споразумението.
 ДЯЛ V
 ДОКАЗАТЕЛСТВО ЗА ПРОИЗХОД
 Член 16
 Общи изисквания
 1. При внос в Украйна на продукти с произход от Европейския съюз и при внос в Европейския съюз на продукти с произход от Украйна същите се ползват от разпоредбите на споразумението при представяне на един от следните документи:
 а)
 сертификат за движение EUR.1, чийто образец е представен в приложение III към настоящия протокол; или
 б)
 в случаите, посочени в член 22, параграф 1 от настоящия протокол, декларация, наричана по-долу „декларация върху фактура“, чийто текст е посочен в приложение IV към настоящия протокол, направена от износителя върху фактура, известие за доставка или всякакъв друг търговски документ, който описва съответните продукти достатъчно подробно, за да могат те да бъдат идентифицирани.
 2. Независимо от разпоредбите на параграф 1, в посочените в член 27 случаи продуктите с произход по смисъла на настоящия протокол се ползват от разпоредбите на споразумението, без да е необходимо да се представя някой от документите, посочени по-горе.
 Член 17
 Процедура по издаване на сертификат за движение EUR.1
 1. Сертификат за движение EUR.1 се издава от митническите органи на държавата износител въз основа на заявление, отправено в писмена форма от износителя или, на негова отговорност, от упълномощен от него представител.
 2. За тази цел износителят или упълномощеният